OBJAVA ZA MEDIJE

**Događanje u Microsoft Showcase osnovnoj školi Trnsko**

**Učenici iz Petrinje i Siska u Zagrebu učili programirati robote**

* *Učenici iz OŠ Mato Lovrak iz Petrinje i OŠ Galdovo iz Siska inače nemaju priliku raditi na pametnoj ploči i tabletima, a u OŠ Trnsko su prošli radionice iz robotike, „smart matematike“ te osnova programiranja*

**ZAGREB, 23. veljače, 2017. –** S ciljem poticanja implementacije i primjene modernih tehnologija u obrazovnom sustavu, tvrtka Microsoft Hrvatska je organizirala radni posjet učenika OŠ Mato Lovrak iz Petrinje i OŠ Galdovo iz Siska zagrebačkoj showcase školi OŠ Trnsko u kojem je sudjelovalo više od 60 učenika.

Učenici OŠ Trnsko su, u uvodnom dijelu, govorili o svojoj školi i svojim iskustvima korištenja tehnologije u nastavi, a učitelji su objasnili što čini showcase školu, što korištenje tehnologije znači za djecu te kako ona utječe na obrazovanje. Kako OŠ Trnsko već drugu školsku godinu koristi mBot robote s ciljem jačanja vještina iz STEM područja kod učenika, održana je **radionica robotike “mBot moj prvi roBot“.** Učenici gostujućih škola su tako, uz pomoć robotičara škole Trnsko, sudjelovali u pisanju programa putem logičkih blokova, prebacivanju programa na programski jezik kojeg robot razumije te u kontroli robota kod izvršavanja postavljenog zadatka.

U sklopu radionice **“Smart matematika“** održan je sat matematike pomoću pametne ploče i tablet računala, a cilj takve nastave je podizanje obrazovanja učenika na višu razinu, te vizualizacija pojedinih nastavnih područja kako bi ih se učinilo zanimljivijima i manje apstraktnima za učenike. **Radionicu o osnovama programiranja putem alata Scratch** održala je Nika Tilić iz **Udruge Programerko** koja se bavipoticanjem razvoja informatičkih vještina kod djece školske dobi.

*“Osnovna škola Trnsko jako puno ulaže u podizanje IKT kompetencija kod svojih učitelja. Suradnike nalazi u sustavu, ali i u tvrtkama kao što je Microsoft, koje nude svoju pomoć u korištenju digitalnih materijala u nastavi. Svjesni potrebe za stjecanjem novih znanja i vještina u suvremenom poučavanju, učitelji sudjeluju u europskim projektima i programima koji su usmjereni na jačanje digitalne kompetentnosti. Svakodnevnim sudjelovanjem u odgojno-obrazovnom radu, uočili smo potrebu da nastavi pridodamo što više istraživalačkog i projektnog sadržaja. Škola smo koja nosi ime Inovativna škola, na taj način dajemo na znanje sebi i drugima da želimo bolje i kvalitetnije za naše učenike. Zahvalni smo svima koji u nama i našim učenicima vide potencijal za kvalitetnu budućnost*“, rekao je Josip Petrović, ravnatelj OŠ Trnsko iz Zagreba te dodao kako škola već desetak godina postepeno uvodi tehnologiju u nastavu, a od 2016. godine nosi titulu Microsoft Showcase škole kao digitalno zrela škola opremljena s 80 računala. Inače, učenici škole ostvaruju odlične rezultate na državnim natjecanjima u informatici te imaju prilike sudjelovati u brojnim europskim i međunarodnim projektima u školi.

Za učenike osnovnih škola iz Petrinje i Siska ovo je događanje bilo posebna prilika za rad na pametnoj ploči i modernim računalima što inače nemaju priliku u redovitoj nastavi. „*Vjerujem da će ovo događanje dodatno motivirati učitelje da mijenjaju načine poučavanja i omoguće učenicima kvalitetnije učenje uz uporabu tehnologije. Nadam se da će se, uz Microsoftovu podršku, i u našoj školi organizirati edukacije za učitelje i učenike te različita IT događanja. Želja nam je i da mi postanemo Microsoft Showcase škola*“, rekla je Ankica Krnjajić ravnateljia OŠ Mate Lovraka iz Petrinje te naglasila kako škola sudjeluje u programima e-škole, Sigurnost na internetu te Croatian Makers liga. „*Drago nam je što je naša škola sudjelovala u današnjim radionicama o novim tehnologijama u nastavi te se nadam da će takvih događaja biti što više kako bi se i ostale hrvatske škole postepeno uključivale. I učitelji i učenici moraju biti ukorak s novitetima u tehnologijama koje se uvode u nastavu radi poboljšanja samog nastavnog procesa*“, zaključio je Petar Zelić, ravnatelj OŠ Galdovo iz Siska.

 Više informacija o Microsoft Showcase školama možete saznati [ovdje.](http://www.microsoft.com/en-us/education/school-leaders/showcase-schools/default.aspx)

\*\*\*

**Microsoft -** Osnovan 1975. godine, Microsoft (Nasdaq „MSFT“) danas je vodeća svjetska kompanija u proizvodnji softvera, uslugama i rješenjima koja pomažu pojedincima i tvrtkama da u potpunosti ostvare svoje potencijale. Za više informacija o Microsoftu, posjetite Web stranice <http://www.microsoft.com/croatia> ili <http://www.microsoft.com/presspass/>

**Za više informacija kontaktirajte:**

|  |  |
| --- | --- |
| Microsoft HrvatskaGoran PivarskiVoditelj odnosa s javnošćuE-mail: a-gopiva@microsoft.comM: 099 4802 001 | Alert d.o.o.Nina ŠmigmatorPR DirectorE-mail: nina@alert.hrM: 098 355 943 |